བུད་མེད་རིང་ལུགས་པ་དག་གིས་སྔར་བཞིན་ཆེས་རྩ་བའི་རང་དབང་དང་འདྲ་མཉམ་གྱི་ཕྱིར་དུ་སྐད་འབོད་བྱེད་ཀྱིན་ཡོད་ནའང་།སྤྱི་ཚོགས་ཡོངས་ཀྱི་བསམ་བློ་དེ་ཐོབ་ཐང་དང་རང་དབང་སྲུང་བའི་ངོས་ནས་བུད་མེད་རིང་ལུགས་ལ་ལྟ་བའི་ཆུ་ཚད་དེ་འདྲ་ཞིག་ལ་སླེབས་མེད།ཤེས་ཡོན་པ་མང་པོ་ཞིག་མ་ཟད་ཐ་ན་ཁྲིམས་ཀྱི་ལས་ཀ་ལས་མཁན་དག་ལའང་འདོད་པའི་སུན་གཙེར་དང་།དྲག་སྤྱོད།གནོད་སྐྱེལ་བ།དེ་དག་ལས་གཞན་པའི་འདོད་པ་དང་འབྲེལ་བའི་ཐོབ་ཐང་སྐོར་གྱི་གོ་རྟོགས་ཤིན་ཏུ་དམའ།སྤྱི་ཚོགས་ཡོངས་ལ་ཆེས་རྩ་བའི་སྤྱོད་ལམ་གྱི་ཚད་གཞི་ཞིག་དང་ཀུན་མཐུན་གྱི་ལྟ་བ་ཞིག་ཀྱང་མེད།ཀྲུང་གོའི་བུད་མེད་ཚོར་འཕྲད་པའི་དཀའ་ངལ་ནི་ལང་ཚོ་དར་ལ་འབབ་བཞིན་པའི་སྒང་ལ་བདེ་ཐང་གི་ངང་ནས་འདོད་པའི་སློབ་གསོ་གླེང་ས་ཞིག་མེད་ལ།ནར་སོན་རྗེས་འཛེམ་བག་དང་སྣང་དོགས་མེད་པར་འདོད་པའི་སྐོར་གླེང་སའི་སྤྱི་བའི་སྟེགས་བུ་ཞིག་མེད་པ་དེ་རེད།